Aalborg DH var syv minutter om at score det første mål i hjemmekampen, men herefter kom der gang i skyderiet. Aalborg DH'erne bombede løs. Hjemmeholdet førte 16-11 ved pausen. - Vores forsvar står rigtig godt, og så får vi nogle kontraløb, siger Karen Brødsgaard. Efter pausen udbyggede Aalborg DH føringen, som en overgang var oppe på otte mål. FC Midtjylland fik reduceret og slap med et nederlag på 31-26. - Det er en rigtig god sejr. Spillerne fulgte taktikken hele kampen, jublede Aalborg DHs træner Bjørn Blomkvist.

Referat:
Aalborg DH har kursen sat mod en medaljekamp efter en fortjent sejr i den første kamp i slutspillet over FC Midtjylland.